Agnes Håkonsdatter

Agnes Håkonsdatter var uekte barn av kong Håkon V Magnusson (1270–1319). Hennes eksakte alder og leveår er ukjent, men hun omtales fra 1302–1312.

Hun giftet seg i 1302 med lendmannen Havtore Jonsson (ca 1275–1320) til Sudrheim og Borregård. Han tilhørte Sudrheimsætten som nedstammet fra en uektefødt datter av Harald Gille.Bratberg, Terje: «Sudreimsætten» i Store norske leksikon på snl.no. Hentet 23. juli 2024 fra  Havtore Jonsson var sysselmann på Romerike og eide en rekke gods og landområder rundt i hele Norge, herunder Borregård og halve Sarpefossen.

Deres to sønner, Håkon Magnussons barnebarn Jon og Sigurd, omtalt som «Havtoresønnene», spilte noe senere en politisk rolle under den etterfølgende kongen Magnus Eriksson som var deres fetter.

Selv om kong Håkon anerkjente Agnes som sin datter, var det å være barn av gifte foreldre så avgjørende viktig at et fyrstelig ekteskap ikke kom på tale for henne, slik det ville vært så sent som på 1100-tallet. Men utover henne hadde kong Håkon ikke andre barn enn Ingebjørg, hans ektefødte datter.Helle, Knut; Norsk biografisk leksikon; Salvesen, Helge: «Agnes Håkonsdatter» i Store norske leksikon på snl.no. Hentet 23. juli 2024 fra  

Håkon innstilte seg på at han ikke kom til å få noen mannlig arving. Det var aldri tale om at Ingebjørg skulle få en norsk ikke-kongelig ektemann, så hennes ekteskap ble et storpolitisk anliggende. Men dermed trengte det fremtidige norske riksstyret et vern, og Håkon la best mulig til rette for denne situasjonen gjennom en skipan («forordning») i 1302, der også Agnes' sønner fikk plass i arverekken. Han endret arvefølgen, slik at den ble mer kvinnevennlig enn Magnus Lagabøtes tronfølgelov, til og med mer kvinnevennlig enn norsk grunnlov før 1990. Håkon lovfestet at en ektefødt kongedatter kunne bli regjerende dronning, samtidig som ektefødt datters sønn (Ingebjørgs fremtidige sønner) ble «tredje arv», dvs. bare etter ektefødt sønn og dennes ektefødte søn. Også uektefødt datters ektefødte sønn (Agnes' sønner) kom inn i arverekken, på niende plass.Claus Krag: Norges historie fram til 1319 (s. 197-98), Universitetsforlaget, ISBN 82-00-12938-1 

I 1312 foretok kong Håkon et makeskifte, slik at Agnes' medgift i spredte gårder ble omgjort til en samlet eiendom på Sorknes i Solør med en landskyld på 6 markebol.Bjørkvik, Halvard; Norsk biografisk leksikon: «Havtore Jonsson» i Store norske leksikon på snl.no. Hentet 23. juli 2024 fra 

 Referanser 

Kategori:Nordmenn fra norrøn tid
Kategori:Fødsler på 1200-tallet
Kategori:Dødsfall på 1300-tallet
Kategori:Nordmenn fra middelalderen
Kategori:Nordmenn på 1200-tallet
Kategori:Nordmenn på 1300-tallet